
KLASA: 112-01/26-01/14
URBROJ: 2137-89-26-01
U Koprivnici, 30. srpnja 2026. godine 

Na temelju članka 85. Zakona o zdravstvenoj zaštiti („Narodne novine“ broj 100/18., 125/19., 147/20., 119/22., 156/22., 33/23., 36/24. i 102/25), članaka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19. i 151/22.) i članka 26. Statuta Zavoda za hitnu medicinu Koprivničko-križevačke županije (KLASA: 011-02/23-01/03, URBROJ: 2137-89-23-01,   od 17. kolovoza 2023. godine), Upravno vijeće Zavoda za hitnu medicinu Koprivničko-križevačke županije na 17. sjednici održanoj 30. srpnja 2026. godine raspisuje 

JAVNI NATJEČAJ

za izbor i imenovanje ravnatelja/ice

Zavoda za hitnu medicinu Koprivničko-križevačke županije

Za ravnatelja/icu Zavoda za hitnu medicinu Koprivničko-križevačke županije (dalje u tekstu: Zavod) može biti imenovana osoba koja ispunjava sljedeće uvjete:

1. završen preddiplomski i diplomski sveučilišni studij ili integrirani preddiplomski i diplomski sveučilišni studij zdravstvenog, pravnog ili ekonomskog usmjerenja, 

2. da ima kompetencije iz područja upravljanja u zdravstvu, propisane pravilnikom ministra, 
3. najmanje pet godina radnog iskustva u struci 

4. da ne postoji sukob interesa, odnosno da kandidat nema u vlasništvu ili suvlasništvu privatnu zdravstvenu ustanovu, 

5. da kandidat nema u pravnoj osobi vlasništvo dionica, vlasničkih uloga/udjela ili obveznica, odnosno financijski interes u trgovačkim društvima ili drugim pravnim osobama s kojima zdravstvena ustanova ima poslovni odnos, 

6. da on, njegov bračni ili izvanbračni drug, dijete ili roditelj nema financijski ili drugi interes u odlukama tijela ustanove, 

7. da protiv kandidata nije doneseno pravomoćno rješenje o provođenju istrage, da ne postoji potvrđena optužnica, da nije donijeta presuda o izdavanju kaznenog naloga te da nije donijeta presuda, 

8. da protiv kandidata nije pokrenut disciplinski postupak i da nije donesena konačna odluka disciplinskih tijela nadležnih Komora, 

9. da zdravstvena ustanova protiv kandidata ne vodi postupak zbog povrede obveza iz radnog odnosa. 

Uz prijavu na javni natječaj kandidati su obvezni priložiti u izvorniku ili ovjerenom presliku: 

1. vlastoručno potpisanu prijavu u kojoj će u skladu s dostavljenim dokazima obrazložiti ispunjavanje uvjeta iz stavka 1. ovog natječaja (točke 1.- 9.)

2. životopis

3. diplomu o završenom sveučilišnom prijediplomskom i diplomskom studiju ili sveučilišnom integriranom prijediplomskom i diplomskom studiju zdravstvenog, pravnog ili ekonomskog usmjerenja - u izvorniku ili u ovjerenoj preslici javnog bilježnika

4. potvrdu/diplomu/izjavu ili drugi dokaz o stečenim kompetencijama iz područja upravljanja u zdravstvu*
 -* ako osoba nema dokaz o stečenim kompetencijama iz područja upravljanja u zdravstvu (zakonska obveza stjecanja kompetencija iz područja upravljanja u zdravstvu sukladno članku 26. i 78. Zakona o izmjenama i dopunama Zakona o zdravstvenoj zaštiti, „Narodne novine“ broj 33/23. – u daljnjem tekstu: Zakon) – prilaže - izjavu o prihvaćanju obveze stjecanja kompetencija iz područja upravljanja u zdravstvu u rokovima propisanim Pravilnikom o vrsti i načinu stjecanja kompetencija ravnatelja i zamjenika ravnatelja zdravstvene ustanove iz područja upravljanja u zdravstvu („Narodne novine“  broj 70/26) ovjerenu od javnog bilježnika – u izvorniku

-* ako se na natječaj prijavljuje osoba koja ima ukupno četiri godine radnog iskustva na radnom mjestu ravnatelja zdravstvene ustanove kojoj je osnivač Republika Hrvatska ili jedinica područne (regionalne) samouprave odnosno Grad Zagreb ili jedinica lokalne samouprave, prilaže Potvrdu zdravstvene ustanove u kojoj je ostvareno radno iskustvo u izvorniku ili dostavlja preslik Ugovora o radu ovjeren po javnom bilježniku

-* ako se na natječaj prijavljuje osoba koja je stekla kompetencije iz područja zdravstva – dostavlja preslik Diplome o stečenim kompetencijama iz područja zdravstva ovjerene po javnom bilježniku

5. dokaz o radnom iskustvu u struci:
a.) potvrdu ili elektronički zapis Hrvatskog zavoda za mirovinsko osiguranje o evidentiranom radnom stažu kandidata – ne stariji od dana objave natječaja - u izvorniku 

b.) potvrdu poslodavca o vrsti i trajanju radnog odnosa u izvorniku ili drugi odgovarajući dokaz iz kojeg se nedvojbeno može utvrditi radno iskustvo u struci od najmanje pet godina – npr. ugovor o radu u originalu ili preslik ugovora o radu ovjeren kod javnog bilježnika

6. dokaz o hrvatskom državljanstvu – domovnicu ili elektronički zapis iz knjige državljana i osobnu iskaznicu - u preslici

7. izjavu o nepostojanju sukoba interesa ovjerenu od javnog bilježnika u kojoj kandidat izjavljuje da nema u vlasništvu ili suvlasništvu privatnu zdravstvenu ustanovu, da nema u pravnoj osobi vlasništvo dionica, vlasničkih uloga/udjela ili obveznica s kojima Zavod za hitnu medicinu Koprivničko-križevačke županije ima poslovni odnos, te da on, njegov bračni ili izvanbračni drug, dijete ili roditelj nema financijski ili drugi interes u odlukama tijela   - u izvorniku

8. uvjerenje nadležnog suda da protiv kandidata nije donijeto pravomoćno rješenje o provođenju istrage, da ne postoji potvrđena optužnica, da nije donijeta presuda o izdavanju kaznenog naloga te da nije donijeta presuda – ne starije od dana objave natječaja - u izvorniku

9. uvjerenje ili potvrdu poslodavca da se protiv kandidata ne vodi postupak zbog povrede obveza iz radnog odnosa - u izvorniku

* - ako kandidat nije u radnom odnosu – vlastoručno potpisanu izjavu ovjerenu kod javnog bilježnika da se protiv kandidata ne vodi postupak (upravni ili sudski) zbog povreda obveza iz radnog odnosa - u izvorniku

      10.  izjava ovjerena kod javnog bilježnika da ne postoje okolnosti iz članka 239. stavka 2. Zakona  

            o trgovačkim društvima koje bi sprječavale imenovanje kandidata za ravnatelja Zavoda 

              - ne starije od dana objave natječaja – u izvorniku

      11. Program rada Zavoda za mandatno razdoblje, u izvorniku i vlastoručno potpisan.


Ravnatelj se imenuje na mandatno razdoblje od 4 godine. Po isteku mandata ista osoba može, na temelju javnog natječaja ponovno biti imenovana za ravnatelja.

Prema Zakonu o ravnopravnosti spolova na natječaj se mogu prijaviti osobe oba spola.


Osobe koje prema posebnim propisima ostvaruju pravo prednosti pri zapošljavanju, moraju se u prijavi na natječaj pozvati na to pravo, uz prijavu priložiti dokaze iz kojih je vidljiva osnova ostvarivanja prava prednosti te priložiti svu propisanu dokumentaciju prema posebnom zakonu.


Kandidat koji se poziva na pravo prednosti pri zapošljavanju prema članku 102. stavku 1. – 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19., 84/21.i 156/23.) obvezan je dostaviti dokaze o ispunjavanju uvjeta iz članka 103. stavka 1. Zakona u svrhu ostvarivanja prava prednosti pri zapošljavanju.

Popis dokumenata potrebnih za ostvarivanje prava prednosti pri zapošljavanju dostupan je na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.


Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata („Narodne novine“ broj 84/21.) obvezan je dostaviti dokaze o ispunjavanju traženih uvjeta iz natječaja te dokaze o ispunjavanju uvjeta iz članka 49. Zakona u svrhu ostvarivanja prava prednosti pri zapošljavanju. 


Popis dokumenata potrebnih za ostvarivanje prava prednosti pri zapošljavanju dostupan je na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.


Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 38/18., 32/20.), obvezan je uz dokaze o ispunjavanju uvjeta iz natječaja priložiti i dokaz o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom u svrhu ostvarivanja prava prednosti pri zapošljavanju.


Kandidat koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.) obvezan je osim dokaza o ispunjavanju uvjeta iz natječaja, priložiti i dokaze o ispunjavanju uvjeta za ostvarivanje prava prednosti pri zapošljavanju navedene u članku 48.f. citiranog Zakona (rješenja nadležnih tijela, rodni list, vjenčani list i druge dokaze).


Natječaj će se objaviti na mrežnim stranicama Zavoda www.hitna-kckz.hr i u javnom glasilu „Narodne novine“.


Rok za podnošenje prijava na natječaj je 15 dana. Rok počinje teći od prvog sljedećeg dana od objave natječaja u „Narodnim novinama“. 


Kandidati će biti obaviješteni o rezultatu natječaja u roku od 30 dana od isteka roka za podnošenje prijava kandidata.


Prijave s dokazima o ispunjavanju uvjeta iz natječaja zajedno sa dokazima o ispunjavanju  uvjeta prema posebnim propisima dostavljaju se u zatvorenoj omotnici, poštom preporučeno na adresu: ZAVOD ZA HITNU MEDICINU KOPRIVNIČKO-KRIŽEVAČKE ŽUPANIJE,  Trg dr. Tomislava Bardeka 10, 48000 Koprivnica, s naznakom „NATJEČAJ ZA RAVNATELJA“.


Nepravovremene, nepotpisane i nepotpune prijave kao i prijave kandidata koji ne ispunjavaju formalne uvjete iz natječaja neće se razmatrati te će se kandidati isključiti iz daljnjeg natječajnog postupka.


Kandidati koji podnesu pravovremenu, potpunu i urednu prijavu (potpisanu prijavu sa svim dokazima u prilogu) i ispunjavaju formalne uvjete iz natječaja mogu biti pozvani na razgovor/intervju radi prezentacije Programa rada.


Za kandidata koji ne pristupi razgovoru/intervju smatrati će se da je povukao prijavu na natječaj.


Zavod kao voditelj zbirke osobnih podatka dostavljene podatke kandidata obrađuje u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivati će se u svrhu provođenja natječaja i u druge svrhe se neće koristiti. Ako kandidat ne daje suglasnost za prikupljanje i obradu osobnih podataka radi sudjelovanja u ovom natječajnom postupku, mora to jasno i nedvojbeno naznačiti u natječajnoj prijavi. Dokumentacija poslana na javni natječaj se ne vraća.


Upravno vijeće Zavoda zadržava pravo poništiti ovaj natječaj u cijelosti ili djelomično u svakoj njegovoj fazi te zadržava pravo ne imenovati ravnatelja sukladno ovom natječaju i to sve bez obrazloženja i bez odgovornosti prema kandidatima i trećim osobama.

                                                    

               Upravno vijeće Zavoda za hitnu medicinu

                                                     

                      Koprivničko – križevačke županije

